අද දේ හෙටට කල් නොදමන පාසල් දරුවන්ට උපකාරක පන්තියෑම(ටියුෂන්)අත්‍යවශ්‍ය යැයි තමන් නොසිතන බව ප්‍රවීණ රංග ශිල්පී විජේරත්න වරකාගොඩ මහතා පැවැසීය.ටියුෂන් යෑම අද එක්තරා ප්‍රවණතාවක් වී ඇති බවත් පාසල් ගුරුවරුන් පාසලේ දී ලාබාදෙන දැණුම නිසිලෙස ග්‍රහණය කර මනා ලෙස හසුරුවන දරුවන්ට 'ටියුෂන්' අනවශ්‍ය බව තම හැඟීම බව ද ඒ මහතා කීය.‍‍විජේරත්න වරකාගොඩ මහතා මේ අදහස් පළ කළේ ඕ.කේ.අයි. ජාත්‍යන්තර පාසලේ කිරිබත්ගොඩ ශාඛාවේ 10 වන සංවත්සරය නිමිත්තෙන් පසුගිය දා කොළඹ බිෂෝප් විද්‍යාලයීය ශාඛාවේ දී පැවැති දශක මියැසිය ප්‍රසංගයේ ප්‍රධාන ආරාධිතයා ලෙස සහභාගී වෙමිනි.